**ELŐTERJESZTÉS**

Sajószöged Község Önkormányzata

2017. május 25-ei Képviselő-testületi ülésére

az önkormányzat 2016. évi költségvetéséről szóló 2/2016. (II.26.) rendeletének módosításához

Tisztelt Képviselő-testület!

Az államháztartásról szóló 2011. évi CXCV. törvény (a továbbiakban Áht.) 34.§ (4) bekezdése értelmében:

*„A Képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként – az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31.-i hatállyal módosítja a költségvetési rendeletét.”*

A fentiek alapján az Áht. 34. §-nak előírásai szerint elkészítettük javaslatunkat a 2016. évi költségvetési rendelet előirányzatainak módosítására.

Az előirányzatok módosítása során a bevételi és kiadási előirányzatokat a módosítás kertében a 2016. évi teljesítésekhez igazítottuk, figyelemmel a fennálló követelésekre és az áthúzódó kötelezettségvállalásokra, melynek fedezetét a megfelelő előirányzati sorokon biztosítottuk.

Kérem a Tisztelt Képviselő-testületet, hogy a fentiek figyelembe vételével az előterjesztést megtárgyalni szíveskedjen.

Sajószöged, 2017. május 18.

 dr. Gulyás Mihály sk.

 polgármester